2. ΠΡΟΕΔΡΙΚΟ ΔΙΑΤΑΓΜΑ υπ’ αριθ.283 της 21 Οκτ./15 Νοεμ.1999 (ΦΕΚ Α΄245) Κύρωση Απόφασης Συγκρότησης Ελληνικής Δύναμης Κοσόβου-ΕΛΔΥΚΟ, ως 34 Μ/Κ ΤΑΞ (ΕΛΔΥΚΟ). Έχοντας υπόψη: Τη διάταξη της παρ. 7α, του άρθρ. 15, του Νόμ. 2292/1995 «Οργάνωση και Λειτουργία του Υπουργείου Εθνικής Άμυνας, διοίκηση και έλεγχος των Ενόπλων Δυνάμεων και άλλες διατάξεις» (ΦΕΚ 35Α΄), μετά από πρόταση των Υπουργών Εθνικής Άμυνας και Οικονομικών, αποφασίζουμε: Κυρώνεται  η  υπ’ αριθ. ΑΑΠ (ΕΧ).Φ.024/11/23/ 52718/Σ.175 Κοινή Απόφαση Υπουργού Εθνικής Άμυνας και Εθνικής Οικονομίας και Οικονομικών, η οποία εκδόθηκε την 15 Οκτ.1999 και αφορά στη συγκρότηση της ελληνικής δύναμης ΚοσόβουΕΛΔΥΚΟ, ως 34 Μ/Κ ΤΑΞ (ΕΛΔΥΚΟ), επιπέδου μηχανοκινήτου Ταξιαρχίας. Άρθρ.2.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 